Data was extracted from:https://www.infomed.co.il/drugs/evolocumab-repatha/

המומחים של
Info
med
מסבירים:
אבולוקומב הוא החומר הפעיל שבתרופה רפאטה והוא ניתן בזריקה תת-עורית בתדירות של אחת לשבועיים או אחת לארבעה שבועות.
אבולוקומב (רפאטה) הוא נוגדן מונוקלונלי (חד שבטי) ממקור אנושי, הנקשר אל חלבון PCSK9 שמופרש על ידי תאים של הכבד ומונע את פעולתו. חלבון PCSK9 מפחית את מספר הקולטנים שדרכם הכבד מפנה את כולסטרול LDL, המכונה "הכולסטרול הרע". כך רמות הכולסטרול בדם עולות מעל לטווח התקין.
אבולוקומב נקשר לחלבון זה, מעכב את פעילותו וכך מאפשר לקולטנים הזמינים להוריד את רמות ה
כולסטרול.
יעיל לטיפול ב:
אבולוקומב מיועד לטיפול בעודף כולסטרול (היפרכולסטרולמיה) ראשוני או דיסליפידמיה מעורבת בקרב  מטופלים מבוגרים, ובילדים מגיל 10 ומעלה עם היפרכולסטרולמיה הטרוזיגוטית משפחתית, בשילוב עם דיאטה מותאמת. אבולוקומב ניתן בשילוב עם תרופות להורדת כולסטרול ממשפחת הסטטינים או תרופות אחרות להורדת
שומנים בדם
למטופלים שהמינון המקסימלי הנסבל של התרופות אינו מביא לירידה רצויה ברמות הכולסטרול או כטיפול יחיד במקרה שלא ניתן להשתמש בתרופות אחרות
.
אבולוקומב משמש גם לטיפול במתבגרים מגיל  10 שנים ומבוגרים בעלי רמה גבוהה של כולסטרול בדם המוגדרת כהיפרכולסטרולמיה משפחתית הומוזיגוטית
-HoFH
בשילוב עם טיפולים אחרים להורדת רמות כולסטרול בדם
.
אבולוקומב מיועד למבוגרים עם מחלה טרשתית מבוססת של הלב וכלי הדם, כאשר יש עבר של התקף לב, שבץ או מחלת עורקים פריפריאלית, וזאת כדי להוריד את הסיכון לאירוע בלב ובכלי הדם ע"י הורדת רמות הכולסטרול. התרופה ניתנת כתוספת על מנת להוריד גורמי סיכון אחרים, במספר אפשרויות טיפול: בשילוב עם המנה המקסימלית הנסבלת של סטאטין עם או ללא תרופות אחרות להורדת רמות שומנים בדם או כטיפול יחיד או בשילוב עם תרופות אחרות להורדת רמות השומנים בדם כאשר הטיפול בסטאטינים אינו נסבל או אסור לשימוש
.
חשוב לשים לב:
יש להקפיד על דיאטה מותאמת להורדת רמות עודפות של כולסטרול בזמן הטיפול באבולוקומב.
אין להזריק למקום שבו העור פגוע, אדום או קשה. לפני ההזרקה, יש להוציא את הזריקה מהמקרר מראש כדי שהטמפרטורה שלה תגיע לטמפרטורת החדר ויש להזריק בתוך 30 דקות.
התרופה אינה מיועדת לבני פחות מ-12 שנים.
אין להשתמש באבולוקומב (Evolocumab) במקרים הבאים:
אם קיימת רגישות לחומר הפעיל עצמו או למרכיבים נוספים שבתרופה.
אבולוקומב אינו מיועד למטופלים מתחת לגיל 12 שנים ואינו מומלץ לנשים בהריון או מניקות.
יש להיוועץ ברופא לפני השימוש באבולוקומב (רפאטה)  במצבים הבאים:
אם קיימת מחלת
כבד
או
כליות
חמורה.
אם ישנה רגישות ללטקס (פקק המחט עשוי מגומי טבעי שהוא נגזרת של לטקס, לכן עלול לגרום לתגובה אלרגית אצל מטופלים עם רגישות ללטקס).
צילום: shutterstock
מידע על התרופה
אופן נטילת התרופה
אבולוקומב מגיע בצורת עט/מזרק המוכן לשימוש וניתן בהזרקה תת-עורית. ניתן להזריק לאזורים הבאים: בטן, ירכיים והזרוע העליונה.
תדירות וזמן נטילה
זריקה פעם בשבועיים או פעם בארבעה שבועות.
טווח המינון
מינון מקובל:
מבוגרים-
140
מ"ג כל שבועיים או 420 מ"ג פעם ב-4 שבועות, במקרים מסוימים של היפרכולסטרולמיה משפחתית הומוזיגוטית  הרופא ימליץ להעלות את תדירות המתן ל-420 מ"ג כל שבועיים. במקרה של הצורך ב-420 מ"ג - יש לבצע שלוש הזרקות (כל מזרק/עט מוכן לשימוש מכיל 140 מ"ג) בתוך 30 דקות, באזורים שונים
.
למבוגרים עם מחלה טרשתית מבוססת של הלב וכלי הדם (עבר של התקף לב, שבץ או בעיות כלי דם)- המנה היא 140 מ"ג כל שבועיים או 420 מ"ג אחת לחודש
.
לילדים מגיל 10 ומעלה עם היפרכולסטרולמיה משפחתית הטרוזיגוטית המנה היא 140 מ"ג כל שבועיים או 420 מ"ג אחת לחודש
.
למבוגרים או לילדים מגיל 10 ומעלה עם היפרכולסטרולמיה משפחתית הומוזיגוטית המנה ההתחלתית המומלצת היא 420 מ"ג אחת לחודש. אחרי 12 שבועות יתכן שהרופא יעלה את המנה ל- 420 מ"ג בכל שבועיים
.
תחילת ההשפעה
אבולוקומב מגיע לריכוז המקסימלי בדם 3-4 ימים לאחר הזרקתו.
משך ההשפעה
אבולוקומב מגיע לריכוז המקסימלי בדם 3-4 ימים לאחר הזרקתו.
מנה שנשכחה
יש להזריק את המנה שנשכחה  מיד כשנזכרים. יש לפנות לרופא לקבלת הנחיות לגבי ההמשך  הרגיל של ההזרקות. אין להזריק מנה כפולה.
הפסקת התרופה
אין להפסיק את הטיפול באבולוקומב מבלי להיוועץ ברופא, כיוון שהפסקתה עלולה לגרום לעלייה ברמות הכולסטרול בדם.
מינון עודף
נטילת מינון עודף של אבולוקומב מחייב פנייה לרופא או לרוקח.
אחסון
יש לשמור את המזרקים במקרר (2-8 מעלות צלזיוס). ניתן לשמור את התרופה גם מחוץ למקרר, בטמפרטורת החדר עד 25 מעלות, למשך 30 ימים בלבד כשהיא מוגנת מאור.
אזהרות
תזונה
למזון אין השפעה על הזרקת התרופה. יש להקפיד על דיאטה מותאמת במהלך הטיפול באבולוקומב.
אלכוהול
לא ידוע על השפעת אלכוהול בשימוש בתרופה.
נהיגה
אין בעיות ידועות.
הריון
השימוש באבולוקומב בהריון אינו מומלץ, כיוון שלא נבדק בנשים הרות ולא ידוע אם עלול להיגרם נזק לעובר.
הנקה
לא ידוע אם התרופה עוברת לחלב אם.
תינוקות וילדים
התרופה אינה מיועדת לילדים מתחת לגיל 10 שנים (השימוש לא נבדק מתחת לגיל 10).
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לואי שכיחות: שפעת (חום גבוה, כאב גרון, נזלת, שיעול וצמרמורות) , התקררות, כמו נזלת, כאב גרון או דלקות בסינוסים (דלקת אף וגרון או זיהומים בדרכי הנשימה  העליונות), בחילות , כאבי גב ,  כאבי מפרקים (ארטרלגיה), כאבי שרירים, תגובות במקום ההזרקה, כמו חבלה, אודם, דימום, כאב או נפיחות , תגובות אלרגיות כולל פריחה בעור, כאב ראש.
תופעות לא שכיחות: אזורים אדומים ומגרדים בעור (אורטיקריה), תסמינים דמויי שפעת.
באופן נדיר: התנפחות של הפנים, הפה, הלשון, או הגרון (אנגיואדמה).
פרטי תגובה עם תרופות אחרות
יש לעדכן רופא או רוקח לגבי שימוש בתרופות או תוספי תזונה .
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא